FIFA krever erstatning fra utro tjenere
I en omfattende innrømmelse til amerikanske myndigheter om korrupsjon i fotballen, hevder FIFA at Sør-Afrika betalte 10 millioner dollar (90 millioner kroner) i bestikkelser for å få VM i 2010. I skrivet til amerikanske myndigheter skriver FIFA at Jack Warner og Chuck Blazer, begge medlemmer av FIFAs eksekutivkomité, solgte sine stemmer ved flere anledninger. Lest denne? Ny fotball-president: - Skal gjenopprette FIFAs rykte Totalt saksøker FIFA 41 personer for svindel, skriver Ritzau. FIFA påpeker også at en av de hovedmistenkte i korrupsjonsskandalen, tidligere visepresident Jeffrey Webb, har levd et høytsvevende liv til tross for at han har gått med på å betale millioner av dollar i et forlik med amerikanske myndigheter. Dansk kommentator: - Bare en politiaksjon kan redde FIFA– Pengene det gjelder tilhørte global fotball og var ment for utvikling og markedsføring av spillet. FIFA ønsker pengene tilbake som verdens styringsorgan i fotball, og vi er fast bestemt på å få det uansett hvor lang tid det tar, sier FIFAs nye president Gianni Infantino. Les også: Tyskerne vil avsløre sannheten om fotball-VM i 2006 FIFA mener det har blitt gjennomført bestikkelser med verdi på over 200 millioner dollar (1,7 mrd. kroner). – Ved å gjøre disse turneringene, kampene, sponsoravtalene og andre deler av fotballen korrupt, gjennom avtaler på bakrommet og hemmelige betalinger, er FIFA blitt en del av de saksøktes oppførsel og svekket organisasjonens omdømme, heter det i en uttalelse. Les også: Beckenbauer etterforskes av FIFAs etiske komitéDe skriver videre at de anslår at minimum titalls millioner dollar har forsvunnet fra fotballen gjennom bestikkelser og korrupsjon. – Dette tallet er ventet å stige ettersom etterforskningen fortsetter, skriver FIFA. Organisasjonen ønsker å få tilbakebetalt pengene som amerikanske myndigheter har fått fra de aktuelle personene og selskapene. Les også: Vedtok nye reformer: Slik blir nye FIFA FIFA går så langt at de navngir 20 tidligere medlemmer av eksekutivkomiteen og ledere i kontinentale forbund, som bare gjennom reisekostnader, kompensasjoner og andre utgifter skal ha mottatt mer enn 28 millioner dollar (140 mill. kroner). I dokumenter som AP har fått tilgang i ber FIFA om erstatning for skade på sitt rykte og andre bestikkelser. FIFA skriver at de utro tjenerne «solgte makten til høystbydende».
FIFA hevder Frankrike og Sør-Afrika benyttet bestikkelser for å få VM i 1998 og 2010. Nå blir de korrupte personene saksøkt for svindel.